ระทึก! แผ่นดินไหว 8.1 แมกนิจูด เขย่านิวซีแลนด์ เตือนสึนามิสูง 1 เมตร สั่งอพยพปชช.ด่วน
ระทึก! แผ่นดินไหว 8.1 แมกนิจูด เขย่านิวซีแลนด์ เตือนสึนามิสูง 1 เมตร สั่งอพยพปชช.ด่วน
ระทึก! แผ่นดินไหว 8.1 แมกนิจูด เขย่านิวซีแลนด์ เตือนสึนามิสูง 1 เมตร สั่งอพยพปชช.ด่วน
5 มี.ค. 2564

สำนักงานสำรวจธรณีวิทยาสหรัฐ (USGS) เปิดเผยว่า เกิดเหตุแผ่นดินไหวรุนแรงขนาด 8.1 แมกนิจูดนอกชายฝั่งนิวซีแลนด์ในช่วงเช้าวันนี้ (5 มี.ค.64) ส่งผลให้มีการเตือนภัยคลื่นยักษ์สึนามิเป็นวงกว้างในทะเลแปซิฟิก
ข้อมูลของ USGS ระบุว่า แผ่นดินไหวรุนแรงครั้งนี้เกิดขึ้นเมื่อเวลา 08.28 น.ตามเวลาท้องถิ่น โดยจุดที่เกิดแผ่นดินไหวอยู่ใกล้กับหมู่เกาะเคอร์มาเดกของนิวซีแลนด์ และมีความลึกที่ระดับ 19 กิโลเมตร
หลังจากเกิดแผ่นดินไหวได้ไม่นาน ศูนย์เตือนภัยคลื่นยักษ์สึนามิในแปซิฟิกซึ่งตั้งอยู่ในรัฐฮาวายได้ออกแถลงการณ์เตือนว่ามีคลื่นสึนามิความสูงประมาณ 1 เมตร กินพื้นที่ชายฝั่งเป็นวงกว้างในทะเลแปซิฟิก ซึ่งรวมถึงในออสเตรเลีย ชิลี เอกวาดอร์ และเปรู
ทางด้านรัฐบาลนิวซีแลนด์ได้ออกแถลงการณ์เตือนภัยคลื่นยักษ์สึนามิในช่วงเช้านี้เช่นกัน และได้สั่งให้ประชาชนหลายพันคนอพยพออกจากชายฝั่งของเกาะเหนือ หลังเกิดแผ่นดินไหวรุนแรงใกล้กับหมู่เกาะเคอร์มาเดก